Þýski varnarmaðurinn Joël Matip og brasilíski miðvallarleikmaðurinn Fabinho munu ekki fara með Liverpool til Katar og taka þátt í heimsmeistaramóti félagsliða sem fram fer þar í landi síðar í þessum mánuði . Báðir eru að glíma við meiðsli en vonast var til þess að Matip væri búinn að jafna sig af meiðslum sínum í tæka tíð fyrir mótið . Fabinho verður hins vegar ekki meira með Liverpool á þessu ári vegna ökklameiðsla sem hann varð fyrir í leik gegn Napoli í Meistaradeild Evrópu í síðustu viku . Liverpool leikur til undanúrslita á heimsmeistaramótinu miðvikudaginn 18. desember en daginn áður mun leikmannahópur sem inniheldur aðra leikmenn en þá sem eru á neðangreindum lista leika við Aston Villa í átta liða úrslitum enska deildarbikarsins .